Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 507

a) Hat hetesnél idõsebb szarvasmarha húsvizsgálatánál — a fejet megszemléléssel, — az áll alatti, garat körüli és fültõ alatti nyirokcsomókat bemetszéssel, — mindkét oldali külsõ rágóizmot az állkapocs ágaival párhuzamosan két mély bemetszéssel és a belsõ rágóizmokat egy mély bemetszéssel, — a nyelvet — annak felszabadítása után — tapintással, a száj, a torok és a garat nyálkahártyáját megszemléléssel (a mandulákat a vizsgálat után el kell távolítani), — a légcsövet megszemléléssel, a nyelõcsövet tapintással, — a tüdõt tapintással, — a hörgõ körüli és gátorközi nyirokcsomókat bemetszéssel, — a légcsövet és a fõhörgõket egy hosszanti vágással fel kell nyitni, és mindkét tüdõfél állományába a középsõ és az alsó harmad határán haránt irányban a fõhörgõkön áthaladó bemetszést kell végezni; ezek a bevágások nem szükségesek abban az esetben, ha a tüdõt kizárják az emberi fogyasztásból, — a szívburkot és a szívet megszemléléssel, a szívbe a mindkét kamrát és a pitvarkamrai sövényt átszelõ hosszirányú metszést kell ejteni, hogy a kamrák feltáruljanak, — a rekeszizmot megszemléléssel, — a máj és a hasnyálmirigy nyirokcsomóit tapintással, a májat tapintással és a májkapuban végzett bemetszéssel, ami kiterjed a Spiegel-lebenybe az epevezetékek vizsgálata céljából, — az epehólyagot tapintással, — a gyomor-béltraktust, a bélfodrot megszemléléssel, a gyomor és a bélfodrok nyirokcsomóit tapintással, szükség szerint bemetszéssel, — a lépet megszemléléssel és szükség szerint tapintással, — a veséket megszemléléssel és szükség szerint a veséket és nyirokcsomóit tapintással és bemetszéssel, — a húgyhólyagot megszemléléssel, — az ivarszerveket és ezek közül a méhet, a heréket megszemléléssel; szükség esetén a méhet tapintással és bemetszéssel, — a tõgyet és nyirokcsomóit megszemléléssel, szükség szerint tapintással és bemetszéssel; teheneknél a tõgyet bemetszéssel, a tejmedencék feltárásával, kivéve, ha a tõgyet fogyasztásra alkalmatlannak nyilvánítják, — a csontokat és ízületeket megszemléléssel, — a mellhártyát és a hashártyát megszemléléssel, — a húsfelületeket, az azokhoz tartozó zsír- és kötõszöveteket, valamint csontfelületeket megszemléléssel kell vizsgálni.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes